## Uredba o uvjetima i postupku plaćanja povoljnije carine pri uvozu opreme za izgradnju dionice Bosiljevo-Sveti Rok autoceste Bregana-Zagreb-Dubrovnik

### NN 35/2001 (19.4.2001.), Uredba o uvjetima i postupku plaćanja povoljnije carine pri uvozu opreme za izgradnju dionice Bosiljevo-Sveti Rok autoceste Bregana-Zagreb-Dubrovnik

# VLADA REPUBLIKE HRVATSKE

605

Na teme­lju članka 22. Carinskog zakona (»Narodne novine«, br. 78/99,
94/99 i 75/2000), Vlada Republike Hrvatske je na sjednici održanoj 12. trav­nja
2001. godine donijela

## UREDBU

### O UVJETIMA I POSTUPKU PLAĆANJA POVOLJNIJE CARINE PRI UVOZU OPREME ZA IZGRADNJU DIONICE BOSILJEVO – SVETI ROK AUTOCESTE BREGANA – ZAGREB – DUBROVNIK

Članak 1.

Pri uvozu mehanizacije i druge opreme, te zamjenskih dijelova za tu
opremu, namije­njenih za izgrad­nju dionice Bosi­ljevo – Sveti Rok autoceste
Bre­gana – Zagreb – Dubrovnik, koja se gradi teme­ljem inozemnih kredita za
koje jamči Republika Hrvatska, tvrtki Bechtel International Inc., Podružnica u
Hrvatskoj, kao glavnom izvodite­lju radova, neće se obračunavati i naplaćivati
carina, sukladno potpisanom Okvirnom sporazumu za izgrad­nju autoceste Bre­gana
– Zagreb – Dubrovnik.

Vrijednost robe iz stavka 1. ovog članka ograničava se na iznos do
200.000.000 USD.

Članak 2.

Neplaća­nje carine, sukladno odredbi članka 1. ove Uredbe, ostvaruje se
u postupku pušta­nja robe u slobodan promet, teme­ljem potvrde Ministarstva za
javne radove, obnovu i gradite­ljstvo.

Potvrdom iz stavka 1. ovoga članka ovjerava se:

1) da je podnosite­lj zahtjeva ugovorom ovlaštena osoba za izvedbu određenog
projekta izgrad­nje autoceste iz članka 1. ove Uredbe, koja se financira iz
inozemnih kredita za koje jamči Republika Hrvatska,

2) da je roba koja je predmet uvoza i za koju se ne plaća carina po
vrsti i količini podobna za uporabu u svrhu izgrad­nje odnosne autoceste, te

3) specifikacija opreme i zamjenskih dijelova koji se uvoze, iskazani
prema tarifnim stavkama u Carinskoj tarifi, te količini i vrijednosti.

Članak 3.

Roba uvezena bez plaća­nja carine po osnovi članka 1. ove Uredbe ne
smije se prodati ili otuđiti po drugom osnovu, posuditi, dati drugome na
uporabu, u zalog, najam ili dati kao osigura­nje za druge obveze, bez prethodne
pisane obavijesti Carinskoj upravi o tome i prije izvrše­nja obračuna carine i
plaća­nja carinskog duga.

U slučaju nastupa okolnosti iz stavka 1. ovoga članka obra­čun carine
obav­lja se po stopi koja se primje­njuje na dan nastupa tih okolnosti, a na
osnovu vrste robe i carinske vrijednosti koju je na taj dan utvrdila ili
prihvatila carinarnica.

Članak 4.

Roba uvezena bez plaća­nja carine po osnovi članka 1. ove Uredbe, kao i
uvezeni zamjenski dijelovi, nalaze se pod carinskim nadzorom i mogu se rabiti
samo u svrhe naznačene ovom Ured­bom.

Zamjenski dijelovi uvezene opreme smještaju se u prostorijama ili
prostorima i pod uvjetima koje odobri nadležna carinarnica.

Carinski nadzor nad robom iz
stavka 1. ovoga članka prestaje plaća­njem carine, vraća­njem robe u inozemstvo
ili ­njezinim unište­njem pod carinskim nadzorom.

Članak 5.

Tvrtka iz članka 1. stavka 1.
ove Uredbe obvezna je u svojem sustavu evidentira­nja poslova­nja osigurati
podatke o uvozu i uporabi robe uvezene po osnovi ove Uredbe, a na mehanizaciji
i drugim većim dijelovima opreme trajno i na vid­ljiv način ispisati svoju
tvrtku.

Evidenciju o ostvarenom uvozu
robe sukladno odredbama ove Uredbe, vodi Carinska uprava, putem svoje­ga
sustava za elektroničku obradu podataka.

Članak 6.

Ova Uredba stupa na snagu osmoga dana od dana objave u »Narodnim
novinama«.

Klasa: 413-01/01-01/05
Urbroj: 5030113-01-1
Zagreb, 12. trav­nja 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 35/2001-605